turjo4nis/wikipedia-bn-dump-20250701 huggingface dataset:
গোয়েন্দা গোগোল

গোয়েন্দা গোগোল একটি বাংলা রহস্যকাহিনি মূলক চলচ্চিত্র। এটি অরিন্দম দে'র পরিচালনায় সাহিত্যিক সমরেশ বসুর লেখা জনপ্রিয় গোয়েন্দা চরিত্র গোগোল এর কাহিনি সোনালী পাড়ের রহস্য অনুসারে নির্মিত ও ঈশানী ফিল্মসের প্রযোজনায় ২৪ মে ২০১৩ সালে প্রকাশিত হয়।

কাহিনি
পুরীর সমুদ্রের ধারে একটি পরিত্যক্ত বাড়ীতে একটি পরিবার ঢোকার পরে তারা নিখোঁজ হয়ে যায়। এর কিছুকাল পরে গোগোল তার মা ও বাবার সাথে ছুটিতে পুরী বেড়াতে আসে। সে রহস্যময় বাড়ীটার কথা জানতে পেরে দুরন্ত কৌতুহলে বাড়ীটিতে ঢুকতে যায়। এমন সময় একজন আগন্তুক এসে তাকে নিবৃত্ত করেন। তার নাম নীল সেনাপতি, পেশায় অধ্যাপক বলে পরিচয় দেন তিনি। গোগোল অনেক কিছু জেনে ফেলেছে এই আশংকায় তাকে অপরাধীরা অপহরণ করে ও আটকে রাখে সেই হানাবাড়ীর ভেতর। গোগোল অনেক চেষ্টার পর তাদের ফাকি দিয়ে পালায়। রাস্তায় নৈহাটির বিখ্যাত গোয়েন্দা অশোক ঠাকুর তাকে জানান তিনিও এই অপরাধচক্রকে ধরতে চাইছেন। ওই বাড়ীর ভেতরে কোকেন আর হিরে পাচারকারীরা আস্তানা, তারা ওখানে কেউ গেলেই তাদের খুন করে। তদন্তের কাজে গোগোল শোক ঠাকুরকে সাহায্য করে।

অভিনয়
 ইন্দ্রনীল সেনগুপ্ত - অশোক ঠাকুর
 অহিজিৎ ঘোষ
 রচনা বন্দ্যোপাধ্যায় - গোগোলের মাতা
 দেবদূত ঘোষ - নীল সেনাপতি
 সাহেব চট্টোপাধ্যায় - গোগোলের পিতা 
 সুমিত সমাদ্দার - তমাল কুন্ডু
 অঙ্কিতা মজুমদার
 শমীক সিনহা

তথ্যসূত্র

২০১৩-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
ভারতীয় গোয়েন্দা চলচ্চিত্র
ভারতীয় উপন্যাস অবলম্বনে চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় শিশুতোষ চলচ্চিত্র
চারমূর্তি

চারমূর্তি একটি বাংলা হাস্যরসাত্মক চলচ্চিত্র যার পরিচালক হলেন উমানাথ ভট্টাচার্য। ১৯৭৮ সালে মোক্ষদা ফিল্মস নির্মিত এই ছবিটি নারায়ণ গঙ্গোপাধ্যায়ের টেনিদা কাহিনী চারমূর্তি'র ওপর ভিত্তি করে তৈরী। এই সিনেমায় টেনিদার ভূমিকায় অভিনয় করেন চিন্ময় রায়।

কাহিনী 
পরীক্ষার শেষে টেনিদা ও তার তিন শাগরেদ ক্যাবলা, প্যালা, হাবুল সকলে মিলে বেড়াতে যায় ঝন্টিপাহাড়ী। রামগড়ের কাছে পাহাড় জংগলে ঘেরা ঝন্টিপাহাড়ীতে একটি বাংলো কিনেছেন ক্যাবলার মেসোমশাই। সেখানে ভূতের উৎপাত। ট্রেনে যাওয়ার সময় টেনিদা বাহিনীর সাথে ঝামেলা বেঁধে যায় সাধু ঘুটঘুটানন্দ ও তার বিশালদেহী চ্যালা গজেশ্বরের সাথে। তাদের হাত থেকে পালিয়ে শেষ পর্যন্ত ঝন্টিপাহাড়ী বাংলোতে পৌঁছায় টেনিদারা। সেখানে চাকর ঝন্টুরাম বদখত চেহারার হলেও যত্ন-আত্তি করে তাদের। রাত্রে বাড়িটিতে ভুতুড়ে কাণ্ডকারখানা দেখে চারজনেই আতঙ্কিত হয়ে পড়ে। দলের বাকি তিনজন ভয় পেলেও ক্যাবলা সবার আগে বুঝতে পারে ভূতের নাম করে এখানে কিছু লোক ভয় দেখাচ্ছে। তাদের অন্য কোনো অসৎ উদ্দেশ্য আছে। এদিকে জঙ্গলে ঘুরতে ঘুরতে প্যালা আবিষ্কার করে ফেলে এক গোপন সুড়ঙ্গের যার ভেতরেই অপরাধীদের আস্তানা।

অভিনয় 
 চিন্ময় রায় - টেনিদা
 কাজল গুপ্ত - ক্যাবলার মা
 সন্তোষ দত্ত - ক্যাবলার মেসোমশাই 
 রবি ঘোষ - শেঠ ঢুন্ডুরাম
 শম্ভু ভট্টাচার্য - গজেশ্বর
 বিপ্লব চট্টোপাধ্যায় - পুলিশ অফিসার
 সত্য বন্দ্যোপাধ্যায় - স্বামী ঘুটঘুটানন্দ

তথ্যসূত্র 

১৯৭৮-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
ভারতীয় উপন্যাস অবলম্বনে চলচ্চিত্র
১৯৭০-এর দশকের বাংলা ভাষার চলচ্চিত্র
নারায়ণ গঙ্গোপাধ্যায়ের সৃষ্টিকর্ম অবলম্বনে চলচ্চিত্র
ভারতীয় শিশুতোষ চলচ্চিত্র
ফ্রান্সিস ওয়াল্টার্স

ফ্রান্সিস হেনরি ফ্রাঙ্ক ওয়াল্টার্স (; জন্ম: ৯ ফেব্রুয়ারি, ১৮৬০ - মৃত্যু: ১ জুন, ১৯২২) ভিক্টোরিয়ার পূর্ব মেলবোর্ন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ফ্রাঙ্ক ওয়াল্টার্স নামে পরিচিত ফ্রান্সিস ওয়াল্টার্স।

খেলোয়াড়ী জীবন 
১৮৮০-৮১ মৌসুম থেকে ১৮৯৫-৯৬ মৌসুম পর্যন্ত ফ্রান্সিস ওয়াল্টার্সের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফ্রান্সিস ওয়াল্টার্স। ২১ মার্চ, ১৮৮৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১ জুন, ১৯২২ তারিখে ৬২ বছর বয়সে ভারতের মুম্বই এলাকায় সাগরে ফ্রান্সিস ওয়াল্টার্সের দেহাবসান ঘটে।

তথ্যসূত্র

আরও দেখুন 
 আলফ্রেড মার
 হেনরি মাসগ্রোভ
 এক টেস্টের বিস্ময়কারী
 কুইন্সল্যান্ড ক্রিকেট দল
 অ্যাশেজ সিরিজের তালিকা
 অস্ট্রেলীয় টেস্ট ক্রিকেটারদের তালিকা

বহিঃসংযোগ 

 
 

১৮৬০-এ জন্ম
১৯২২-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
নিউ সাউথ ওয়েলসের ক্রিকেটার
ভিক্টোরিয়ার ক্রিকেটার
মেলবোর্ন ক্রিকেট ক্লাবের ক্রিকেটার
মেলবোর্ন থেকে আগত ক্রিকেটার
টেনিদা (চলচ্চিত্র)

টেনিদা একটি বাংলা হাস্যরসাত্মক চলচ্চিত্র যার পরিচালক হলেন চিন্ময় রায়। ২০১১ টাওয়ার সোলার সিস্টেম প্রযোজিত এই ছবিটি নারায়ণ গঙ্গোপাধ্যায়ের টেনিদা কাহিনী চারমূর্তির অভিযান উপন্যাসের ওপর ভিত্তি করে তৈরী। এই সিনেমায় টেনিদার ভূমিকায় অভিনয় করেছেন শুভাশিষ মুখোপাধ্যায়।

কাহিনী 
টেনিদা, প্যালা, ক্যাবলা ও হাবুল চারজনে ডুয়ার্স বেড়াতে যায়। সেখানে থাকেন টেনিদার কুট্টিমামা ও তার চাকর ছোট্টুলাল। টেনিদারা জঙ্গলে বাঘ শিকারে যায়। সেখানে জঙ্গলের ভেতরে ঘটে নানান কাণ্ডকারখানা। তারা বুঝতে পারে চোরাশিকারী ও সন্ত্রাসবাদীরা গভীর জঙ্গলে সক্রিয়। তাদের মোকাবিলা করে চারমূর্তি।

অভিনয় 
 শুভাশিষ মুখোপাধ্যায় - টেনিদা
 বিভু ভট্টাচার্য
 জুঁই ব্যানার্জী
 গৌরব দাশগুপ্ত
 রীতম বোস
 মৈনাক দত্ত
 তাপস চক্রবর্তী
 গোরা চৌধুরী

তথ্যসূত্র 

২০১১-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
ভারতীয় উপন্যাস অবলম্বনে চলচ্চিত্র
ভারতীয় হাস্যরসাত্মক চলচ্চিত্র
২০১০-এর দশকের বাংলা ভাষার চলচ্চিত্র
নারায়ণ গঙ্গোপাধ্যায়ের সৃষ্টিকর্ম অবলম্বনে চলচ্চিত্র
ভারতীয় শিশুতোষ চলচ্চিত্র
২০১১-এর হাস্যরসাত্মক চলচ্চিত্র
দ্য ওয়াকিং ডেড (টেলিভিশন ধারাবাহিক)

দ্য ওয়াকিং ডেড হল একটি মার্কিন পোস্ট-এপোক্যালিপটিক লোমহর্ষক নাট্য টেলিভিশন ধারাবাহিক যা ফ্রাঙ্ক দারাবন্ট দ্বারা তৈরি করা হয়েছে, রবার্ট কার্কম্যান, টনি মুর এবং চার্লি অ্যাডলার্ডের একই নামের কমিক বই ধারাবাহিকের উপর ভিত্তি করে। একসাথে, অনুষ্ঠান এবং কমিক বই ধারাবাহিক <i id="mwIw">দ্য ওয়াকিং ডেড</i> ফ্র্যাঞ্চাইজির মূল গঠন করে। এই ধারাবাহিকটিতে একটি জম্বি অ্যাপোক্যালিপসের বেঁচে থাকা ব্যক্তিরা "ওয়াকার" নামে পরিচিত জম্বিদের আক্রমণের হুমকির মধ্যে বেঁচে থাকার চেষ্টা করে এমন একটি বৃহৎ দলকে দেখানো হয়েছে। আধুনিক সভ্যতার পতনের সাথে সাথে, এই বেঁচে থাকা ব্যক্তিদের অবশ্যই অন্যান্য মানুষদের মুখোমুখি হতে হবে যারা তাদের নিজস্ব আইন এবং নৈতিকতার সাথে দল এবং সম্প্রদায় গঠন করেছে, কখনও কখনও তারা নিজেদের মধ্যে খোলামেলা সংঘর্ষে লিপ্ত হয়। ধারাবাহিকটি দ্য ওয়াকিং ডেড ফ্র্যাঞ্চাইজির প্রথম টেলিভিশন ধারাবাহিক।

তথ্যসূত্র

বহিঃসংযোগ 

 
 

জর্জিয়া (মার্কিন যুক্তরাষ্ট্র) এ ধারনকৃত টেলিভিশন অনুষ্ঠান
আটলান্টায় ধারনকৃত টেলিভিশন অনুষ্ঠান
কমিক অবলম্বনে টেলিভিশন অনুষ্ঠান
ভিডিও গেমে অভিযোজিত টেলিভিশন অনুষ্ঠান
টেলিভিশন ফ্র্যাঞ্চাইজি
মার্কিন ইংরেজি ভাষার টেলিভিশন অনুষ্ঠান
২০২০-এর দশকের মার্কিন নাট্য টেলিভিশন ধারাবাহিক
২০১০-এর দশকের মার্কিন নাট্য টেলিভিশন ধারাবাহিক
২০২২-এ সমাপ্ত মার্কিন টেলিভিশন ধারাবাহিক
২০১০-এ অভিষিক্ত মার্কিন টেলিভিশন ধারাবাহিক
টেলিভিশনে জম্বি
ভার্জিনিয়ায় পটভূমিতে টেলিভিশন অনুষ্ঠান
আটলান্টার পটভূমিতে টেলিভিশন অনুষ্ঠান
স্যাটার্ন পুরস্কার বিজয়ী টেলিভিশন ধারাবাহিক
লোমহর্ষক নাট্য টেলিভিশন ধারাবাহিক
মার্কিন লোমহর্ষক কল্পকাহিনী টেলিভিশন ধারাবাহিক
এএমসি (টিভি চ্যানেলের) মৌলিক অনুষ্ঠান
অ্যাকশন লোমহর্ষক টেলিভিশন সিরিজ
২০১০-এর দশকের মার্কিন লোমহর্ষক টেলিভিশন ধারাবাহিক
২০২০-এর দশকের মার্কিন লোমহর্ষক টেলিভিশন ধারাবাহিক
দ্য ওয়াকিং ডেড (ফ্র্যাঞ্চাইজির) টেলিভিশন ধারাবাহিক
রিয়াজউদ্দীন

রিয়াজউদ্দীন (; জন্ম: ১৫ ডিসেম্বর, ১৯৫৮ - মৃত্যু: ১১ জুন, ২০১৯) করাচীতে জন্মগ্রহণকারী প্রথিতযশা পাকিস্তানি আন্তর্জাতিক ক্রিকেট আম্পায়ার ছিলেন। ১৯৯০ থেকে ২০০২ সময়কালে আন্তর্জাতিক পর্যায়ে ক্রিকেট খেলা পরিচালনা করেছিলেন তিনি।

আম্পায়ার 
সমগ্র খেলোয়াড়ী জীবনে ১২টি টেস্ট ও ১২টি একদিনের আন্তর্জাতিক খেলায় আম্পায়ারিত্ব করেন। ১৫ নভেম্বর, ১৯৯০ তারিখে করাচীতে পাকিস্তান-ওয়েস্ট ইন্ডিজের মধ্যকার ক্রিকেট খেলার মাধ্যমে আন্তর্জাতিক ক্রিকেট আম্পায়ার জীবন শুরু করেন। ৩১ জানুয়ারি, ২০০২ তারিখে শারজায় ঐ একই দলগুলোর মধ্যকার সর্বশেষ খেলা পরিচালনা করেছিলেন তিনি। এছাড়াও, ২০১০-১১ মৌসুমে করাচীতে অনুষ্ঠিত কায়েদ-ই-আজম ট্রফিতে হাবিব ব্যাংক লিমিটেড বনাম পাকিস্তান ইন্টারন্যাশনাল এয়ারওয়েজের মধ্যকার চূড়ান্ত খেলা পরিচালনা করেছিলেন তিনি।

১১ জুন, ২০১৯ তারিখে ৬০ বছর বয়সে হৃদযন্ত্রক্রীয়ায় আক্রান্ত হয়ে করাচী এলাকায় রিয়াজউদ্দীনের দেহাবসান ঘটে।

তথ্যসূত্র

আরও দেখুন 
 জাভেদ আখতার
 টেস্ট ক্রিকেট আম্পায়ারদের তালিকা
 একদিনের আন্তর্জাতিক ক্রিকেট আম্পায়ারদের তালিকা

বহিঃসংযোগ 
 

১৯৫৮-এ জন্ম
২০১৯-এ মৃত্যু
করাচির ব্যক্তি
পাকিস্তানি টেস্ট ক্রিকেট আম্পায়ার
পাকিস্তানি একদিনের আন্তর্জাতিক ক্রিকেট আম্পায়ার
অশ্বক্রান্ত মন্দির

অশ্বক্রান্ত মন্দির ব্রহ্মপুত্রর উত্তর পারে আসামের উত্তর গুয়াহাটিতে অবস্থিত তীর্থস্থান৷ এখানে প্রায় সম আয়তনের দুটি মন্দির আছে৷ একটি ব্রহ্মপুত্রের পারে পাহাড়ের নিম্ন ভাগে, অন্যটি পাহাড়ের উপরভাগে অবস্থিত৷ কিংবদন্তি অনুসারে, নরকাসুরকে বধ করার জন্য শ্রীকৃষ্ণ কামরূপে আসায় এই স্থানে অশ্ব বা ঘোড়ার দ্বারা ক্রান্ত বা অতিক্রান্ত হওয়ার জন্য এই অঞ্চলের নাম অশ্বক্রান্ত হয়৷ কোনো কোনো মতে এই অঞ্চল অশ্বক্লান্ত নামেও পরিচিত। জনশ্রুতি অনুযায়ী, এই অঞ্চলে খোঁজ পেয়ে শ্রীকৃষ্ণ নরকাসুরকে বধ করেছিলেন। এখানে তার অশ্ব ক্লান্ত হয়ে পড়ে আর স্থানটি 'অশ্বক্লান্ত' নাম পায়৷ ব্রহ্মপুত্রের পারে একটি টিলার শিলায় কিছুটা ঘোড়ার খুরের মত চিহ্ন দেখা যায়৷ শ্রীকৃষ্ণ যেখানে ভরির খোঁজ পান তার নাম বিষ্ণুপদ৷ পৌরাণিক শাস্ত্র মতে এটি অশ্বগয়া আর এখানে মৃতদের আত্মার সদ্গতির জন্য পিণ্ডদান করা হয়৷ আজকাল ʼঅশ্বক্লান্তʼ বা ʼঅশ্বক্রান্তʼ দুটি শব্দেরই সমঅর্থে প্রয়োগ দেখা যায়৷

পাহাড়ের নিম্ন অংশে অবস্থিত মন্দিরটির কাছে অশ্বক্রান্ত নামের একটি কুণ্ডও ছিল৷ বর্তমানে অবশ্য এই কুণ্ড ব্রহ্মপুত্রের বুকে লীন হয়ে গেছে। চৈত্র মাসের অশোকাষ্টমী তিথিতে এখানে স্নান করার জন্য বহু তীর্থযাত্রীর সমাগম হয়৷ ১৭২০ সালে আহোম স্বর্গদেউ শিবসিংহ এই মন্দির নির্মাণ করিয়েছিলেন বলে জানা যায়৷ হিন্দুদের জন্য অশ্বক্রান্তর মাহাত্ম্য অসীম৷ সত্য যুগে পুষ্কর, ত্রেতাতে নৈমিষারণ্য, দ্বাপরে কুরুক্ষেত্র আর কলিতে অশ্বক্রান্ত পবিত্র তীর্থ বলে জনবিশ্বাস প্রচলিত৷ মন্দিরটির বর্তমান জায়গা প্রায় ৪৩ বিঘা ৪ কাঠা ১৭ লেচা৷

তথ্যসূত্র 

আসামের ধর্মীয় স্থান
অসমের রাজ্যিক সংরক্ষিত স্মৃতিচিহ্ন
ভারতের হিন্দু মন্দির
এবং কিরীটী

এবং কিরীটী একটি বাংলা রহস্যকাহিনী মূলক চলচ্চিত্র, যার পরিচালক হলেন অনির্বান পারিয়া এবং প্রযোজক বাবুলাল সাহু। ২০১৭ সালে প্রকাশিত এই ছবিটি নীহাররঞ্জন গুপ্তের কিরীটী রায়ের গোয়েন্দা কাহিনী রতিবিলাপ অনুসারে নির্মিত। এই ছবিতে কিরীটী রায়ের চরিত্রে অভিনয় করেন প্রিয়াংশু চ্যাটার্জী।

কাহিনী 
কলকাতায় অনুষ্ঠিত একটি পার্টিতে রাত্রে খুন হয়ে যান একজন। ঘটনাচক্রে সেখানে উপস্থিত ছিল বিখ্যাত গোয়েন্দা কিরীটী রায়। সে তদন্ত শুরু করে বুঝতে পারে উপস্থিত প্রায় প্রত্যেকেই সত্য গোপন করে যাচ্ছে। সিনেমার শেষে আসল অপরাধীকে চিহ্নিত করে কিরীটী।

অভিনয় 
 প্রিয়াংশু চ্যাটার্জী - কিরীটী
 বরুন চন্দ
 সৌগত বন্দ্যোপাধ্যায় - সুব্রত
 বিশ্বজিত চক্রবর্তী
 কৌশিক কর - রঞ্জন
 অনির্বান ভট্টাচার্য
 মৌমিতা গুপ্ত

তথ্যসূত্র 

২০১৭-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
ভারতীয় গোয়েন্দা চলচ্চিত্র
ভারতীয় উপন্যাস অবলম্বনে চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় থ্রিলার চলচ্চিত্র
নীলাচলে কিরীটি

নীলাচলে কিরীটি হলো একটি বাংলা রহস্যকাহিনী মূলক চলচ্চিত্র। এটি ২০১৮ সালে অনিন্দ্য বিকাশ দত্তের পরিচালনায় ও রূপা দত্তের প্রযোজনায় প্রকাশিত হয়। সাহিত্যিক নীহার রঞ্জন গুপ্তের গোয়েন্দা কিরীটী রায়ের কাহিনী বসন্ত রজনী অবলম্বনে ক্যামেলিয়া প্রোডাকশনস প্রাইভেট লিমিটিড নির্মিত এই ছবিতে কিরীটী রায়ের ভূমিকায় অভিনয় করেছেন ইন্দ্রনীল সেনগুপ্ত।

কাহিনী 
মধুচন্দ্রিমাতে স্ত্রী কৃষ্ণার সাথে পুরীতে এসে রহস্যে জড়িয়ে পড়ে কিরীটী রায়। পুলিশ এখানে একটি হোটেলের বেয়ারার মৃতদেহ আবিষ্কার করে। সেই হোটেলে তদন্তে গিয়ে কিরীটী জানতে পারে হোটেলের নিয়মিত অতিথি কালী সরকার নিখোঁজ। কালী আবার কিরীটীর ছোটবেলার বন্ধু। সুতরাং এই রহস্য সমাধানের ভার নেয় সে। হোটেল মালিক হরিত সান্যাল ও তার স্ত্রী রুনার রহস্যময় আচরণ কিরীটীকে সন্ধিগ্ধ করে তোলে। সে বুঝতে পারে বেয়ারার খুন ও কালী সরকার হত্যা একই সূত্রে বাঁধা।

অভিনয়শিল্পী 
 ইন্দ্রনীল সেনগুপ্ত - কিরীটী রায়
 ঋতুপর্ণা সেনগুপ্ত - রুনা
 অরুণিমা ঘোষ - কৃষ্ণা
 সমদর্শী দত্ত - সুব্রত
 শান্তিলাল মুখার্জি - হারিত
 অভিষেক চট্টোপাধ্যায় - কালী সরকার

তথ্যসূত্র 

২০১৮-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
ভারতীয় গোয়েন্দা চলচ্চিত্র
ভারতীয় উপন্যাস অবলম্বনে চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় থ্রিলার চলচ্চিত্র
আবদুল ওয়াহিদ আদমজী

আবদুল ওয়াহিদ আদমজী ছিলেন একজন পাকিস্তানি শিল্পপতি। তিনি প্রাচীনতম পাটকল আদমজী জুট মিল্‌সের প্রতিষ্ঠাতা।

প্রাথমিক জীবন 
আদমজী ১৯০৮ সালে ব্রিটিশ ভারতের বার্মার ইয়াঙ্গুনে জন্মগ্রহণ করেছিলেন। তিনি বার্মায় পড়াশোনা শেষ করেছেন। তিনি আদমজী গ্রুপের প্রতিষ্ঠাতা আদমজী হাজী দাউদের বড় ছেলে।

কর্মজীবন 
আদমজী ১৯২৫ সালে আদমজী গ্রুপে যোগ দিয়েছিলেন, তিনি বার্মার ম্যাচের কারখানা এবং গ্রুপের রাইস মিলে কাজ করেছিলেন। ১৯৩৮ থেকে ১৯৪৮ সাল পর্যন্ত তিনি ব্রিটিশ ভারতে এই গোষ্ঠীর সম্প্রসারণ করেছিলেন। ১৯৪৮ সালের ২৮ জানুয়ারি তার পিতার মৃত্যুর পরে তিনি আদমজী গ্রুপ এবং আদমজী পরিবারের প্রধান হিসাবে তার পিতার স্থলাভিষিক্ত হন। তিনি আদমজী গ্রুপকে প্রসারিত করেছিলেন এবং পাকিস্তানের শিল্পায়নে গুরুত্বপূর্ণ ভূমিকা পালন করেছিলেন। তিনি পূর্ব পাকিস্তানের আদমজী জুট মিলস প্রতিষ্ঠা করেছিলেন যা ছিল বিশ্বের বৃহত্তম পাট মিলস। তিনি পূর্ব পাকিস্তানে আদমজী চা উদ্যান প্রতিষ্ঠা করেছিলেন, তখন বিশ্বের বৃহত্তম চা ক্ষেত। ১৯৫৮ সালে তিনি পাকিস্তান সরকার কর্তৃক হিলাল-ই-পাকিস্তান ভূষিত হন। তিনি পাকিস্তান শিল্প ক্রেডিট ও বিনিয়োগ কর্পোরেশনের চেয়ারম্যান হিসাবে দায়িত্ব পালন করেছিলেন। ১৯৭১ সালে আদমজী গ্রুপটির মূল্য ৬০ মিলিয়ন ডলারেরও বেশি ছিল বলে অনুমান করা হয়েছিল, বাংলাদেশ যখন একটি স্বাধীন দেশে পরিণত হয়েছিল তখন তার মূল্য অর্ধেকেরও বেশি নিচে নেমে এসেছিলো।

মৃত্যু 
১৯৭২ সালের ৪ জুলাই পাকিস্তানের করাচিতে আদমজী মারা যান।

তথ্যসূত্র 

গুজরাতি ব্যক্তি
গুজরাতি বংশোদ্ভূত পাকিস্তানি ব্যক্তি
পাকিস্তান আন্দোলনের কর্মী
১৯৭২-এ মৃত্যু
১৯০৮-এ জন্ম
২০শ শতাব্দীর জনহিতৈষী
পাকিস্তানি জনহিতৈষী
হিলাল-ই-পাকিস্তান প্রাপক
চীফ মেট্রোপলিটন ম্যাজিস্ট্রেট আদালত

চীফ মেট্রোপলিটন ম্যাজিস্ট্রেট আদালত হল এক ধরনের আদালত যা বাংলাদেশের বিভাগীয় শহরগুলোতে পাওয়া যায়। ফৌজদারি কার্যবিধির বিধান মোতাবেক একজন চীফ মেট্রোপলিটন ম্যাজিস্ট্রেট এই আদালতের প্রধান। ফৌজদারি কার্যবিধির সংশোধিত রূপ সরকারকে মহানগর এলাকায় একজন চীফ মেট্রোপলিটন ম্যাজিস্ট্রেট ও অন্যান্য ম্যাজিস্ট্রেট নিয়োগের ক্ষমতা দেয়। এতে এক বা একাধিক অতিরিক্ত চীফ মেট্রোপলিটন ম্যাজিস্ট্রেট নিয়োগের বিধানও নির্দেশ করা হয়েছে।

অধিক্ষেত্র 
ফৌজদারী কার্যবিধি অনুসরণ করতঃ সরকারের প্রাক-অনুমোদনের মাধ্যমে চীফ মেট্রোপলিটন ম্যাজিস্ট্রেটকে 
নিন্মবর্ণিত ক্ষমতা দেওয়া হয়েছে:

 মেট্রোপলিটন ম্যাজিস্ট্রেটদের একটি বেঞ্চ গঠন করা; 
 বেঞ্চের অধিবেশন সময় এবং স্থান নির্ধারণ; 
 অধিবেশন চলাকালীন মেট্রোপলিটন ম্যাজিস্ট্রেটদের মধ্যে যে কোনও পার্থক্য দূর করা

ক্ষমতা 
মেট্রোপলিটন পুলিশ আইন অনুযায়ী কোনও পুলিশ কর্মকর্তার লিখিত প্রতিবেদনের ভিত্তিতে কেবল ফৌজদারি মামলা আদালতের বিচারের আওতায় আনা যায়।

তথ্যসূত্র 

বাংলাদেশের রাজনীতি
বাংলাদেশের আইন
বাংলাদেশের বিচার বিভাগ
কামানখোলা জমিদার বাড়ি

কামানখোলা জমিদার বাড়ি বাংলাদেশ এর লক্ষ্মীপুর জেলার লক্ষ্মীপুর সদর উপজেলার কামানখোলা নামক স্থানে অবস্থিত এক ঐতিহাসিক জমিদার বাড়ি।

ইতিহাস
কবে নাগাদ এই জমিদার বংশ ও জমিদার বাড়ির সৃষ্টি তার সঠিক কোনো তথ্য জানা যায়নি। তবে প্রতিষ্ঠাতা হিসেবে জমিদার রাজেন্দ্র নাথ দাস তা জানা গেছে। মূলত তাদের জমিদারী ছিল লক্ষ্মীপুর জেলার রায়পুর উপজেলায়। আর এখানের জমিদারী ছিল দালাল বাজার জমিদারদের। তবে তাদের সাথে ভালো সম্পর্ক থাকায় তারা কামানখোলায় জমিদার বাড়ি তৈরি করতে দেন এই ভুল ধারণা প্রচলিত আছে। জমিদার পরিবাদের ভাষ্যমতে জমিদার যদুনাথ দাসের কোন পুত্র না থাকায় তিনি এক পুত্র দত্তক নেন। দত্তক নেবার বিষয়ে এক চমকপ্রদ কথা প্রচলিত আছে। বলা হয়ে থাকে তিনি পুত্র দত্তক নেবার সময় পুত্রের সমান  স্বর্ন ও সম্পদ বিনিময় হিসেবে দেন।পরে তিনি যোজ্ঞ করে পুত্রের নাম গোত্র পরিবর্তন করেন।যার নাম হরেন্দ্র নারায়ন দাস। দালাল বাজার জমিদার এবং কামানখোলার জমিদাররা মূলত একই বংশ। পরিবার বেশ কিছু সদস্য ভারতে এবং দেশের বিভিন্ন স্থানে ছড়িয়ে যায়। এবং দালাল বাজারের জমিদার বাড়িটি বেশ পুরানো হয়ে যাওয়াতে বাড়ি স্থানান্তর করে চলে আসেন কামানখোলা। পর্যায়ক্রমে এখানে জমিদার বংশের ক্ষেত্রনাথ দাস, যদুনাথ দাস এবং হরেন্দ্র নারায়ন দাস এখানে জমিদারী পরিচালনা করেন। অনেকে মনে করেন এই বংশের কেউ বুঝি আর নেই। ভারতে,বাংলাদেশের কিছু জায়গায় এবং কামানখোলাতে এখনও তাদের বেশ কিছু বংশধর বসবাস করেন।

অবকাঠামো
জমিদার বাড়িটিতে প্রবেশাদ্বার, একটি দ্বিতল বিশিষ্ট্য ভবন, রক্ষী বাহিনীর ঘর, জল টংগী, পূজা মণ্ডপ, নৃত্য, সালিশী কক্ষ, দিঘী ও মঠ রয়েছে।

বর্তমান অবস্থা
এখানে এখনও লোকজনের বসবাস থাকাতে মোটামুটিভাবে জমিদার বাড়ির সকল অবকাঠামো বেশ ভালো অবস্থাই আছে। বাড়ির ভেতরের অংশে এখনও জমিদার পরিবারের বেশ সদস্য বসবাস করেন

তথ্যসূত্র

লক্ষ্মীপুর জেলার দর্শনীয় স্থান
ঐতিহাসিক স্থান
জমিদার বাড়ি
বট এন্ড সোল্ড (বই)

বট এন্ড সোল্ড  (, ) হলো মেগান স্টিফেন্সের একটি 2016 স্মৃতিগ্রন্থ, যেটি হার্পারকোলিনস প্রকাশ করেছে।.

সারাংশ 
একটি ১৪ বছরের ব্রিটিশ কিশোরীর একটি স্মৃতিকথা, যিনি প্রেমে পড়েছিলেন এবং তার দম্পতি প্রেমিকের দ্বারা যৌন দাসত্বের মধ্যে বিক্রি হয়েছিলো।

তথ্যসূত্র

২০১৬-এর বই
ইংরেজি ভাষার বই
ব্রিটিশ বই
হ্যার্পার কলিন্সের বই
২০১৮ নিউজিল্যান্ড মহিলা ক্রিকেট দলের ইংল্যান্ড সফর

নিউজিল্যান্ড জাতীয় মহিলা ক্রিকেট দল ২০১৮ সালের জুলাইয়ে ইংল্যান্ড মহিলা ক্রিকেট দলের সাথে খেলার জন্য ইংল্যান্ড সফর করে। সফরসূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই), যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। মহিলা ওডিআই ম্যাচ গুলো খেলার পূর্বে উভয় দল দক্ষিণ আফ্রিকাকে সাথে নিয়ে একটি ত্রি-দেশীয় সিরিজ খেলে। ইংল্যান্ড মহিলা দল তিন-ম্যাচের সিরিজটি ২-১ এ জয় লাভ করে।

দলীয় সদস্য

ডব্লিউওডিআই সিরিজ

১ম ডব্লিউওডিআই

২য় ডব্লিউওডিআই

৩য় ডব্লিউওডিআই

তথ্যসূত্র

বহিঃসংযোগ
 Series home at ESPN Cricinfo

২০১৭-২০ আইসিসি মহিলা চ্যাম্পিয়নশিপ
২০১৮-এ নিউজিল্যান্ডীয় ক্রিকেট
২০১৮-এ আন্তর্জাতিক ক্রিকেট প্রতিযোগিতা
New Zealand 20189
England 2018
ক্রিকেট
২০১৮-এ ইংরেজ মহিলাদের ক্রিকেট
২০১৮-এ মহিলাদের ক্রিকেট
পুরী রেলওয়ে স্টেশন

পুরী রেলওয়ে স্টেশন একটি টার্মিনাল ট্রেন স্টেশন এবং ভারতের ওড়িশা রাজ্যের সমুদ্র উপকূলীয় মন্দির শহর পুরীকে রেল পরিষেবা প্রদান করে।

ইতিহাস 
১৮৯৭ সালের ১ ফেব্রুয়ারি খুর্দা রোড-পুরী বিভাগটি রেল চলাচলের জন্য উন্মুক্ত করা হয়। রেলওয়ে স্টেশনটি আরও সুবিধাসহ একটি ঐতিহ্যগত হিন্দু মন্দির কাঠামোতে পুনরায় সংস্কার করা হয়।

রেলপথ পুনর্গঠন 
বেঙ্গল নাগপুর রেল ১৯৪৪ সালে জাতীয়করণ করা হয়। পূর্ব রেল ১৯৫২ সালের ১৪ এপ্রিল মুঘলসরাইয়ের পূর্ব ইস্ট ইন্ডিয়ান রেলওয়ে কোম্পানির অংশ এবং বেঙ্গল নাগপুর রেলওয়ে নিয়ে গঠিত হয়। ১৯৫৫ সালে, দক্ষিণ পূর্ব রেল পূর্ব রেল থেকে পৃথক করা হয়। এটি বেশিরভাগ পূর্বের বেঙ্গল নাগপুর রেল দ্বারা চালিত রেলপথের সমন্বয়ে গঠিত। ২০০৩ সালের এপ্রিলে শুরু হওয়া নতুন জোনের মধ্যে পূর্ব উপকূলীয় রেল এবং দক্ষিণ পূর্ব মধ্য রেল ছিল। এই উভয় রেলপথ দক্ষিণ পূর্ব রেল থেকে পৃথক করে চালু করা হয়।

পরিকাঠামো

তথ্যসূত্র

বহিঃসংযোগ 

পুরী জেলার রেলওয়ে স্টেশন
ভারতের রেলওয়ে টার্মিনাস
১৮৯৭-এ ভারতে প্রতিষ্ঠিত
খুর্দা রোড রেলওয়ে বিভাগ
১৮৯৭-এ ভারতে চালু রেলওয়ে স্টেশন
ভারতীয় রেলের এ১ শ্রেণির স্টেশন
কিরীটী রায় (চলচ্চিত্র)

কিরীটী রায় একটি বাংলা রহস্যকাহিনী মূলক চলচ্চিত্র, যার পরিচালক হলেন অনিকেত চট্টোপাধ্যায়। ২০১৬ সালে প্রকাশিত এই ছবিটি বাঙালী সাহিত্যিক নীহাররঞ্জন গুপ্তের কিরীটী রায়ের গোয়েন্দা কাহিনী সেতারের সুর অবলম্বনে নির্মিত। এই ছবিতে কিরীটী রায়ের চরিত্রে অভিনয় করেছেন চিরঞ্জিত চক্রবর্তী।

কাহিনী
কলকাতার রাস্তায় কিরীটী ও তার সহকারী সুব্রত উদ্ধার করে একটি ছেলেকে। ছেলেটির নাম সুনীল। সে মরফিন ওষুধের প্রভাবে মরণাহত। এই সুনীলের সাথে কিছুকাল আগে বাসবী নাম্নী একটি মেয়ের হত্যা রহস্যের যোগসূত্র খুঁজে পায় কিরীটী। বাসবীর বিয়ে ঠিক হয়েছিল ব্রজেশ বলে এক যুবকের সাথে। বিবাহের আগেই খুন হয় বাসবী। কিরীটী তদন্তে নামে।

অভিনয়
 চিরঞ্জিত চক্রবর্তী - কিরীটী
 লকেট চট্টোপাধ্যায় - কৃষ্ণা
 স্বস্তিকা মুখোপাধ্যায় - জুনিফার 
 কৌশিক গঙ্গোপাধ্যায় - ইন্সপেকটর রথীন শিকদার 
 সুজন মুখোপাধ্যায় - সুব্রত
রাহুল ব্যানার্জী
 কাঞ্চনা মৈত্র
 সৌম্যজিৎ মজুমদার
 কৃষ্ণেন্দু দেওয়ানজি
 জয় বদলানি

তথ্যসূত্র

২০১৬-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
ভারতীয় গোয়েন্দা চলচ্চিত্র
ভারতীয় উপন্যাস অবলম্বনে চলচ্চিত্র
২০১০-এর দশকের বাংলা ভাষার চলচ্চিত্র
অনিকেত চট্টোপাধ্যায় পরিচালিত চলচ্চিত্র
কৌশিক গঙ্গোপাধ্যায় পরিচালিত চলচ্চিত্র
ভারতীয় থ্রিলার চলচ্চিত্র
২০১৬-এর রোমাঞ্চকর চলচ্চিত্র
কাজী আনোয়ারা মনসুর

ড. কাজী আনোয়ারা মনসুর হলেন বাংলাদেশের একজন প্রখ্যাত শিক্ষাবিদ ও সমাজকর্মী। নারী শিক্ষায় অনন্য সাধারণ অবদানের জন্য ১৯৯৯ সালে তাকে “বেগম রোকেয়া পদক” প্রদান করা হয়।

জন্ম ও পারিবারিক পরিচিতি 
“মনসুর মিডিয়া” উদ্ভাবক অধ্যাপক ডাঃ কাজী আবুল মনসুর তার স্বামী এবং ফটো সাংবাদিক ড. শহিদুল আলম তার পুত্র।

শিক্ষাজীবন 
তিনি কলকাতার লেডি ব্র্যাবোর্ন কলেজে শিক্ষা লাভের পর ১৯৮০ সালে ঢাকা হতে ডক্টরেট ডিগ্রী অর্জন করেন।

কর্মজীবন 
১৯৫৭ সালের ২১ জানুয়ারি মাত্র ১৪ জন শিক্ষার্থী নিয়ে তিনি “আজিমপুর কিন্ডার গার্টেন স্কুল” প্রতিষ্ঠা করেন, যা পরবর্তীতে “অগ্রণী স্কুল এন্ড কলেজ, ঢাকা” নামে পরিচিতি লাভ করে এবং তিনি এখানে একাধারে ৩০ বছর যুক্ত থেকে এদেশে নারী শিক্ষার প্রসারে অনন্য অবদান রাখেন।
১৯৬৯ সালে কবি সুফিয়া কামালের নেতৃত্বে প্রগতিশীল নারী সংগঠন গড়ে তোলার সময় তিনিও অংশগ্রহণ করেন। তিনি বাংলাদেশ শিশু একাডেমির চেয়ারপার্সন হিসেবে দায়িত্ব পালন করেন।

পুরস্কার ও সম্মাননা 

১৯৯৯ সালে সমাজ ও নারীর ক্ষমতায়নে অবদানের স্বীকৃতি হিসেবে বাংলাদেশ সরকার কর্তৃক প্রদত্ত “বেগম রোকেয়া পদক” প্রদান করা হয় তাকে।

আরও দেখুন 
 অধ্যাপক ডাঃ কাজী আবুল মনসুর;
 ড. শহিদুল আলম;
 অগ্রণী স্কুল এন্ড কলেজ, ঢাকা;
 বেগম রোকেয়া পদক।

তথ্যসূত্র 

বেগম রোকেয়া পদক বিজয়ী
বাংলাদেশী শিক্ষাবিদ
বাংলাদেশী সমাজকর্মী
রবীন্দ্রপাল সিং

রবীন্দ্রপাল সিং (; জন্ম: ১৪ অক্টোবর ১৯৮৮) একজন কানাডিয়ান ক্রিকেটার। ২০১৯ সালের এপ্রিল মাসে নামিবিয়ায় অনুষ্ঠিত আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য তাকে কানাডার দলে ডাকা হয়েছিল। ২২ শে এপ্রিল ২০১৯-এ তিনি আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় পাপুয়া নিউ গিনির বিপক্ষে কানাডার হয়ে প্রথম লিস্ট এ ক্রিকেটে অভিষিক্ত হন। নিজের লিস্ট এ-এর অভিষেকের আগে, নর্থ ক্যারোলিনার মরিসভিলিতে অনুষ্ঠিত ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার জন্য তাকে কানাডার স্কোয়াডে অন্তর্ভুক্ত করা হয়েছিল।

২০১৯ সালের জুনে, তাকে টরন্টো ন্যাশনালস ফ্র্যাঞ্চাইজি দলের হয়ে ২০১৯ গ্লোবাল টি-টোয়েন্টি কানাডা প্রতিযোগিতায় খেলার জন্য নির্বাচন করা হয়েছিল।

আগস্ট ২০১৯ এ, তাকে ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার আঞ্চলিক ফাইনালের জন্য কানাডার দলে স্থান পায়। ১৮ আগস্ট ২০১৯-এ কেইম্যান দ্বীপপুঞ্জের বিপক্ষে তিনি কানাডার হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। তিনি ছিলেন অভিষেক ম্যাচে কানাডার হয়ে টুয়েন্টি২০ ম্যাচে সেঞ্চুরি করা প্রথম ব্যাটসম্যান, যেখানে তিনি ৪৮ বল থেকে ১০১ রান করেছিলেন। তিনি টুয়েন্টি২০ অভিষেক ম্যাচে প্রথম সেঞ্চুরিকারী ব্যাটসম্যানও ছিলেন।

২০১৯ সালের সেপ্টেম্বরে, ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য তাকে কানাডার দলে অন্তর্ভুক্ত ছিলেন।

তথ্যসূত্র

বহিঃসংযোগ 

 

১৯৮৮-এ জন্ম
জীবিত ব্যক্তি
কানাডীয় ক্রিকেটার
কানাডার টুয়েন্টি২০ আন্তর্জাতিক ক্রিকেটার
অমৃতসর থেকে আগত ক্রিকেটার
নবনিত ধালিওয়াল

নবনিত ধালিওয়াল (জন্ম ১০ অক্টোবর ১৯৮৮) একজন কানাডিয়ান ক্রিকেটার । ২০১৫ সালের ১ জানুয়ারি নেদারল্যান্ডসের বিপক্ষে আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় তিনি তার লিস্ট এ ক্রিকেটে অভিষেক করেছিলেন।

জানুয়ারী ২০১৮ এ, তাকে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য কানাডার দলে অন্তর্ভুক্ত ছিলেন। ২০১৮ সালের সেপ্টেম্বরে, তাকে ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার জন্য ঘোষিত কানাডার স্কোয়াডে তার নাম দেওয়া হয়েছিল। প্রতিযোগিতায় কানাডার হয়ে তিনি ছয় ম্যাচে ৮৩ রান নিয়ে সেরা রান সংগ্রহকারী হন।

অক্টোবর ২০১৮ সালে, ওয়েস্ট ইন্ডিজে অনুষ্ঠিত ২০১৮-১৯ আঞ্চলিক সুপার৫০ প্রতিযোগিতার জন্য তিনি কানাডার দলে স্থান পান। প্রতিযোগিতায় তিনি কানাডার হয়ে ছয় ম্যাচে ২৭১ রান নিয়ে ছিলেন শীর্ষ রান সংগ্রহকারীদের একজন। ২০১৯ সালের এপ্রিল মাসে নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লীগ দ্বিতীয় বিভাগের প্রতিযোগিতায় সে ছিল কানাডা দলের সদস্য। উক্ত প্রতিযোগিতায়ও তিনি কানাডার হয়ে পাঁচ ম্যাচে ২১৯ রান নিয়ে শীর্ষস্থানীয় ছিলেন।

২০১৯ সালের জুনে, কানাডায় অনুষ্ঠিত গ্লোবাল টি২০ কানাডা প্রতিযোগিতায় তিনি অ্যাডমন্টন রয়্যালস ফ্র্যাঞ্চাইজি দলের হয়ে খেলতে নির্বাচিত হয়েছিলেন।

আগস্ট ২০১৯ এ, তাকে ২০১৮-১৯ আইসিসি টি২০ বিশ্বকাপ আমেরিকাস বাছাই প্রতিযোগিতার আঞ্চলিক ফাইনালের জন্য কানাডার স্কোয়াডের অধিনায়ক মনোনীত করা হয়েছিল। ১৮ আগস্ট ২০১৯-এ কেম্যান দ্বীপপুঞ্জের বিপক্ষে তিনি কানাডার হয়ে টুয়েন্টি২০ আন্তর্জাতিক (টি২০আই) ক্রিকেটে আত্মপ্রকাশ করেন। তিনি ছয় ম্যাচে ১৯০ রান দিয়ে সেরা রান সংগ্রহকারী হিসাবে প্রতিযোগিতাটি সমাপ্ত করেছিলেন।

২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ পর্বের প্রতিযোগিতার জন্য কানাডার স্কোয়াডের অধিনায়ক মনোনীত করা হয়।

তথ্যসূত্র

বহিঃসংযোগ 

 

কানাডার একদিনের আন্তর্জাতিক ক্রিকেটার
কানাডার টুয়েন্টি২০ আন্তর্জাতিক ক্রিকেটার
কানাডীয় ক্রিকেটার
জীবিত ব্যক্তি
১৯৮৮-এ জন্ম
চণ্ডীগড় থেকে আগত ক্রিকেটার